Skoon oudit vir presidensieFoto: Presidensie, Facebook President Jacob Zuma se kantoor het ŉ skoon oudit gekry – ŉ eerste vir die presidensie. “Pres. Jacob Zuma het die direkteur-generaal, dr. Cassius Lubisi, die hoof bedryfsbeampte en die rekenmeester, me. Lakela Kaunda, en die bestuur en personeel in die Presidensie gelukgewens met die harde werk wat verseker het dat die presidensie hierdie mylpaal kon bereik,” het Bongani Majola, woordvoerder van die presidensie, in ŉ verklaring gesê. Kaunda het die toekenning vir die skoon oudit vir die 2014/15 finansiële jaar namens die presidensie in ontvangs geneem. “Harde werk en toewyding het verseker dat ons al ons prestasiedoelwitte, wat ons vir onsself gestel het, bereik het,” het Kaunda gesê. “Die implementering van ŉ gefokusde korrektiewe plan om nienakoming uit te roei en gebrekkige interne beheer te verwyder wat in die vorige jaar se oudits geïdentifiseer is, het vrugte afgewerp.” Foto: Presidensie, Facebook